《河内 其二》
清代·沈钦韩

竹林尚修修，贞萋破愁寂。榛路鸣细泉，苔扉倚败甓。

风流缅嵇鸣，巾瓶恣游历。世网致流离，山河逝良觌。

陈迹复千年，蛛丝古龛幂。俗物忤良多，赏心眇难觅。

高荫昨交衢，小集横槽枥。酒垆聊驻车，锻灶近排壁。

风尘伤老丑，朋好感离逖。落日满苍山，凭衿愁短笛。

作者简介：（1775—1832）江苏吴县人，字文起，号小宛。嘉庆十二年举人。后授宁国训导。夏夜苦读，置双脚于瓮以避蚊。通经史，好为骈文而不甚工，长训诂考證，以《两汉书疏證》最为精博。又有《左传补注》、《三国志补注》、《水经注疏證》、《王荆公诗补注》、《幼学堂集》等。